**OSNOVNA ŠKOLA TRPINJA ŠIFRA DJELATNOSTI: 8520**

**32224 TRPINJA, VELIKA 2 RAZINA: 31**

**OIB 19729395272 RKP: 21096**

**IBAN HR5725000091102009923 ŠIFRA ŽUPANIJE: 16**

**MATIČNI BROJ: 03007847 ŠIFRA OPĆINE: 464**

**RAZDJEL: 000 OZNAKA RAZDOBLJA: 2020-12**

**BILJEŠKE UZ GODIŠNJE FINANCIJSKO IZVJEŠĆE**

**ZA RAZDOBLJE OD 01.01-31.12.2022.G**

**OPĆI DIO**

Osnovna škola Trpinja posluje u skladu sa Zakonom o odgoju i obrazovanju u osnovnoj i srednjoj školi

(NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) te Statutom škole. Škola obavlja djelatnost osnovnoškolskog obrazovanja na jeziku i pismu srpske nacionalne manjine, u dvije smjene s uključenih ukupno 8 razreda. Registrirana je kao matična škola bez područnih škola.

Godišnji financijski izvještaji Osnovne škole Trpinja sastavljeni su nakon što su proknjižene sve poslovne promjene, događaji i transakcije za razdoblje siječanj-prosinac 2022. godine, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela.

Izvještaj se sastavlja i predaje prema odredbama Pravilnika o financijskom izvještavanju u proračunskom računovodstvu (NN03/15, 93/15, 135/15, 2/17, 28/17, 112/18, 126/19, 145/20, 32/21, 37/22) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2023. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica Ministarstva financija.

Osoba odgovorna za sastavljanje financijskih izvještaja jest voditelj računovodstva dr.sc. Dragan Milanović, a odgovorna osoba za predaju financijskih izvještaja jest ravnateljica dr.sc. Vesna Vujić.

**BILJEŠKE UZ PR-RAS OBRAZAC**

Uvidom u PR-RAS obrazac za 2022. g ukupni prihodi su u odnosu na prethodnu godinu manji za 1,4 indeksnih poena. Na računu Prihodi od prodaje proizvoda i robe u odnosu na prošlu godinu je bilo određenog prometa odnosno zabilježeno je 848 kn, kao i na računu Tekuće donacije na kome je za razliku od prethodne godine, kada nije bilo donacije, u ovoj godini ostvareno donacija u iznosu od 1.624 kn.

Analizom rashoda poslovanja PR RAS obrasca, rashodi su veći u odnosu na prethodnu godinu za 3,3 indeksna poena. Vidljivo je da su se na računima Plaće za prekovremeni rad, Službena putovanja i Zdravstvene i veterinarske usluge povećali rashodi temeljem povećane potrebe za prekovremenim radom i službenim putovanjima zaposlenika. Značajno povećanje rashoda na računu Zdravstveni i veterinarski pregledi je generirano iz razloga što je krajem 2022. godine devet zaposlenika obavilo sistematski pregled, dok u 2021. godini nije obavljen niti jedan sistematski pregled.

Tijekom godine bilo je ulaganja za nabavu proizvedene dugotrajne imovine skupina konta 42.

U školsku lektiru i nabavu udžbenika za šk. god. 2022/2023. utrošeno je 59.913,07 kuna.

U rashode poslovanja za 2022. godinu uneseni su svi pristigli računi za 2022. godinu, a to su računi sa datumom izdavanja 31.12.2022. godine kojima je rok plaćanja siječanj 2023.

Višak prihoda i primitaka raspoloživ u sljedećem razdoblju iznosi 76.286,49 kn.

Na računu 19 nalazi se iznos od 292.622 kn, a čine ga obveze za plaće prosinac 2022., obveza za prijevoz na posao i sa posla te pristojba koja se plaća zbog nezapošljavanja osobe s invaliditetom.

Navedene stavke nisu knjižene u rashode 2022. godine već su knjižene na obvezu i konto 19311 Kontinuirani rashodi budućih razdoblja.

**BILJEŠKE UZ BILANCU**

Na bilanci su prikazane uobičajene bilančne pozicije imovine i izvora i iznose 6.044.097,01 kn. Na imovini je došlo do povećanja na računu Knjige. Tijekom 2022. godine došlo je do povećanja vrijednosti knjiga za školsku lektiru i udžbenike koji su vlasništvo škole.

Račun Novac na računu kod tuzemnih poslovnih banaka čine novčana sredstva na žiro-računu 31.12.2022. godine koja služe za plaćanje rashoda u siječnju 2023. g.

Ostala potraživanja odnose se na potraživanje od Hrvatskog zavoda za zdravstveno osiguranje koja zahtijevaju refundaciju.

Račun bilance Rashodi budućih razdoblja i nedospjela naplata prihoda odnose se na plaću i troškove prijevoza za prosinac 2022. godine koja se isplaćuju u siječnju 2023. g., a vidljiva su i na PR-RAS obrascu.

Obveze u iznosu od 311.875,95 kn sastoje se od plaće za prosinac 2022., troškova prijevoza na posao i sa posla te materijalnih rashoda skupine konta 232 i 239.

**BILJEŠKE UZ RAS funkcijski**

Na RAS funkcijski obrascu koristi se funkcijska klasa 09 obrazovanje te 0912 osnovno obrazovanje.

Na računu Osnovno obrazovanje nalaze se svi rashodi konta klase 3 i 4 ali bez rashoda za školsku kuhinju jer taj podatak se nalazi računu Dodatne usluge u obrazovanju.

**BILJEŠKE UZ OBVEZE**

Obveze 31.12.2021. godine koje su prikazane na obrascu kao stanje obveza 1. siječnja odnose se na obvezu plaće za prosinac 2021. godine i materijalne rashode tj. račune iz prosinca 2021. godine koji dospijevaju na naplatu u siječnju 2022. godine i spadaju u nedospjele obveze obrasca Obveze iz prošle godine.

Stanje obveza 31.12.2022. g obrasca Obveze iznosi 311.876 kn a sastoji se od Obveza za plaće konto 231 u iznosu od 289.106 kn (plaća za 12/2022), Obveza za materijalne rashode skupina konta 232 u iznosu od 20.616 kn, Obveza za financijske rashode skupina 234 u iznosu od 488 kn, te skupine 239 Ostale tekuće obveze u iznosu od 1.666 kn. Isti podaci su vidljivi na bilanci na računu Obveze kao stanje nedospjelih obveza na kraju izvještajnog razdoblja.

Škola nema obveza po kreditima niti bilo kakvih zaduženja kod financijskih institucija niti sudskih sporova.

**BILJEŠKE UZ P-VRIO**

Škola tijekom 2022. godine nije imala promjena u vrijednosti i obujmu imovine, pa je ovaj obrazac u ovom obračunskom razdoblju ostao neispunjen.

Trpinja, 30. siječanj 2023.

Voditelj računovodstva Ravnateljica

dr.sc. Dragan Milanović dr.sc. Vesna Vujić